section_heading: Znamenitosti
paragraph_text: Punda je gusto i kompaktno ispunjena povijesnim građevinama, što je odraz njezina okruženosti tvrdim zidinama. Povijesna arhitektura je izrazito originalna i šarena europskog podrijetla u tropskom okruženju. Ništa slično se ne može naći nigdje drugdje u drugim nizozemskim kolonijama širom svijeta. Četvrti Pietermaai i Scharloo uživaju relativnu slobodu prostora otvorenim ulicama u kojima se nižu obiteljski i često vrlo luksuzni stanovi, dok je značajka Otrobanda spoj otvorenih prostora i gusto ispunjenih ulica.